ลักษณะสายผลิตภัณฑ์

ลักษณะผลิตภัณฑ์

บริษัทประกอบธุรกิจผลิตสีอุตสาหกรรม รวมทั้งผลิตภัณฑ์ที่เกี่ยวข้อง ได้แก่ แลคเกอร์ ทินเนอร์
และสารเติมแต่งต่างๆ ตามความต้องการของลูกค้า โดยบริษัทจะร่วมออกแบบ ปรับแต่ง
และผลิตสีตามรูปแบบการนำไปใช้งานของลูกค้าแต่ละราย ทั้งนี้
ทุกผลิตภัณฑ์จะต้องผ่านเกณฑ์มาตรฐานการใช้งาน
รวมถึงเกณฑ์การทดสอบตามมาตรฐานของกลุ่มอุตสาหกรรมหรือตามข้อกำหนดของลูกค้าด้วย
คุณสมบัติหลักของสีโดยทั่วไป คือ ความสวยงามของสี (Decoration) ได้แก่
คุณสมบัติด้านความสวยงามสะดุดตา ความเงา ความด้าน ความเป็นประกาย เป็นต้น
และการปกป้องชิ้นงาน (Protection) ได้แก่ คุณสมบัติด้านความทนทาน ต่อแรงขีดข่วน
การทนต่อความร้อน การทนต่อการกัดกร่อนของสารเคมี สีไม่หลุดลอกง่าย เป็นต้น
ผลิตภัณฑ์ของบริษัทสามารถแบ่งออกเป็น 3 กลุ่มผลิตภัณฑ์หลักและสีอุตสาหกรรมอื่นๆ ดังนี้

1.  สีพ่นรถจักรยานยนต์ (Motorcycle Coatings)

เป็นสีที่ใช้สำหรับพ่นตัวถังและชิ้นส่วนรถจักรยานยนต์ มีคุณสมบัติสวยงามสะดุดตา ทนทานต่อแสงแดด
ทนต่อแรงกระแทก การขูดขีด การล้างด้วยน้ำยาทำความสะอาดรวมถึงการทนต่อน้ำมันเชื้อเพลิง
ในการผลิตสีประเภทนี้ บริษัทได้รับสิทธิการผลิตตามระบบรับจ้างผลิต (Toll Manufacturing
Agreement) ตาม Know-How ของ BASF
ซึ่งเป็นเจ้าของลิขสิทธ์สีพ่นรถจักรยานยนต์รายใหญ่ในประเทศญี่ปุ่น
และเป็นเครือข่ายของผู้ผลิตและจัดจำหน่ายเคมีภัณฑ์และสีอุตสาหกรรมชั้นนำของโลกโดยบริษัทจะผลิตสินค้าตามคำสั่งซื้อของบริษัท
บีเอเอสเอฟ (ไทย) จำกัด (“BTL”)
ซึ่งบริษัทได้รับการแต่งตั้งเป็นศูนย์กลางการผลิตเพื่อรองรับการขยายตัวของธุรกิจสารเคลือบ
(Coatings) ในอุตสาหกรรมรถจักรยานยนต์และอุตสาหกรรมอื่นในภูมิภาคอาเซียน โดย BTL
จะเป็นผู้จัดจำหน่ายสีไปยังลูกค้าผู้ใช้สีอุตสาหกรรมต่อไป สีพ่นรถจักรยานยนต์ออกเป็น 3 กลุ่ม ดังนี้

-   สีพ่นรถจักรยานยนต์กลุ่ม Hi-Urethane เป็นสีชนิด Two Components Polyurethane
    ใช้สำหรับพ่นชิ้นส่วนตัวถังรถจักรยานยนต์ที่ผลิตจากพลาสติก ABS (Acrylonitrile
    Butadiene Styrene) ได้แก่ ชิ้นส่วนตัวถังรถจักรยานยนต์
    นอกจากนี้ยังสามารถใช้กับชิ้นส่วนพลาสติก ABS อื่นๆ ได้อีกด้วย เช่น หมวกกันน็อค เป็นต้น

-   สีพ่นรถจักรยานยนต์กลุ่ม BELCOAT เป็นสีชนิด Thermosetting Acrylic Melamine
    ใช้สำหรับพ่นชิ้นส่วนตัวถังรถจักรยานยนต์ที่ทำด้วยโลหะ (Phosphated Steel) ได้แก่
    ชิ้นส่วนถังน้ำมันรถจักรยานยนต์ เป็นต้น

-   สีพ่นรถจักรยานยนต์พิเศษอื่นๆ เช่น สีพ่นรองพื้นเพื่อช่วยในการนำไฟฟ้า (Electro
    Conductive Primer) ซึ่งมีลักษณะพิเศษ คือ
    มีตัวประจุไฟฟ้าในสีซึ่งเป็นประจุไฟฟ้าขั้วตรงข้ามกับชิ้นงานที่เป็นโลหะ
    ทำให้ไม่เกิดการฟุ้งกระจายเวลาพ่นสี ซึ่งจะช่วยลดอัตราการสูญเสียขณะที่พ่น เป็นต้น

[] 0

รูปตัวอย่างผลิตภัณฑ์ที่ใช้สีพ่นรถจักรยานยนต์

2.  สีเคลือบบรรจุภัณฑ์ (Packaging Coatings)

เป็นสีที่ใช้สำหรับพ่น/เคลือบบรรจุภัณฑ์ที่ผลิตจากเหล็กที่ไม่เคลือบดีบุก (Tin Free Steel)
เหล็กเคลือบดีบุก (Tin Plated Steel) และอลูมิเนียม เช่น สีเคลือบกระป๋อง
สีเคลือบหลอดอลูมิเนียม และสีเคลือบฝาจีบ เป็นต้น
สีเคลือบบรรจุภัณฑ์จะต้องมีคุณสมบัติทนต่อการกัดกร่อนของสินค้าที่บรรจุอยู่ในบรรจุภัณฑ์ เช่น สารเคมี
เป็นต้น องค์ประกอบของสีเคลือบบรรจุภัณฑ์นี้ ประกอบไปด้วย
แลกเกอร์สำหรับเคลือบภายในและภายนอก สีรองพื้น (Sizing) สีขาว (White Coatings)
และน้ำยาอาบเงา (Overprint Varnish)
นอกจากนี้บริษัทยังพัฒนาผลิตภัณฑ์สำหรับกระป๋องอาหาร 2 ชิ้น ประเภท DRD
ตลอดจนพัฒนาผลิตภัณฑ์ที่สามารถใช้กับงาน Engineering Plastic
(เทคโนโลยีใหม่สำหรับใช้แทนโลหะอลูมิเนียม) และผลิตภัณฑ์ที่ทนทานต่อการกัดกร่อนของน้ำมัน
Gasohol E20 ได้อีกด้วย

สีเคลือบบรรจุภัณฑ์ที่บริษัทผลิตสามารถจำแนกได้ 3 แบบ ดังนี้

-   สีเคลือบบรรจุภัณฑ์ทั่วไป (General Can Coatings)
    ใช้สำหรับพ่น/เคลือบบรรจุภัณฑ์ที่ไม่ใช่อาหาร เช่น สีเคลือบอาบขาวสำหรับงานกระป๋องทั่วไป
    (White Coatings for General Can) สีเคลือบอาบขาวและอาบเงา
    สำหรับงานกระป๋องสเปรย์ (White Coatings and Varnish for Cone & Dome -
    Aerosol Cans) สีเคลือบอาบขาวและอาบเงา สำหรับหลอดอลูมิเนียม (Coatings for
    Collapsible Tubes) และ สีเคลือบอาบเงาสำหรับงานกระป๋องทั่วไป (Lacquer for
    General Line Can) เป็นต้น
    โดยคุณสมบัติของสีชนิดนี้จะทนต่อการขึ้นรูปบรรจุภัณฑ์ในการกระบวนการผลิตของลูกค้า
    ทนต่อสารเคมีที่อยู่ในตัวสินค้าและมีสีสันสวยงามสะดุดตา

-   สีเคลือบบรรจุภัณฑ์อาหาร (Food Can Coatings) ใช้สำหรับพ่น/เคลือบบรรจุภัณฑ์อาหาร
    เช่น ฝาจีบ (Crown Coatings) Coatings for 2 piece and 3 piece Processed
    Food Can & Soft Drink และ Coatings for Easy Open Ends (E.O.E) เป็นต้น
    โดยคุณสมบัติของสีชนิดนี้ นอกจากจะต้องทนต่อการขึ้นรูปบรรจุภัณฑ์
    และทนต่อสารเคมีที่อยู่ในตัวสินค้าแล้ว สีเคลือบบรรจุภัณฑ์อาหาร จะต้องผ่านข้อกำหนดของ
    FDA (Food and Drug Administration) และมาตรฐานอื่นๆ
    ที่เกี่ยวข้องกับบรรจุภัณฑ์อาหาร

-   อื่นๆ เช่น Air-dry side stripe lacquer
    ใช้สำหรับพ่น/เคลือบเพื่อซ่อมตะเข็บกระป๋องด้านนอกที่ขึ้นรูปเรียบร้อยแล้ว
    ในกรณีที่เกิดรอยถลอกหรือรอยขีดข่วนระหว่างกระบวนการผลิต

[]

รูปตัวอย่างผลิตภัณฑ์ที่ใช้สีเคลือบบรรจุภัณฑ์

3.  หมึกพิมพ์ (Printing Ink)

ผลิตภัณฑ์กลุ่มนี้ส่วนใหญ่เป็นหมึกที่ใช้ในอุตสาหกรรมการพิมพ์ซึ่งได้พัฒนาจากเทคโนโลยีการผลิตของบริษัทเอง
โดยบริษัทสามารถผลิตได้ทั้งหมึกชุดสี่สี และหมึกสีพิเศษ
นอกจากนี้ยังสามารถออกแบบและปรับแต่งคุณสมบัติต่างๆ เพื่อให้ตรงตามความต้องการของลูกค้าได้
บริษัทได้มีความร่วมมือกับ INX International Ink Co.
ประเทศสหรัฐอเมริกาในการเป็นผู้ผลิตและผู้จัดจำหน่ายหมึกพิมพ์กระป๋องอลูมิเนียม (2-Piece
Can) ภายใต้เทคโนโลยีของ INX ซึ่งถือเป็นบริษัทแรกในประเทศไทยที่สามารถผลิตหมึกพิมพ์
2-Piece Can ที่ได้มาตรฐานในระดับสากล
นอกจากนี้ยังมีการพัฒนาหมึกพิมพ์สำหรับฝาเกลียวอลูมิเนียม และหมึกพิมพ์ สำหรับชิ้นงานในระบบ UV
เพื่อจำหน่ายให้กับผู้ผลิตบรรจุภัณฑ์โลหะอลูมิเนียมทั้งภายในประเทศรวมถึงส่งออกไปยังประเทศกลุ่มอาเซียนอีกด้วย
หมึกพิมพ์ที่บริษัทผลิตสามารถจำแนกได้ 3 กลุ่ม ดังนี้

-   หมึกพิมพ์สำหรับงานพิมพ์บนโลหะ เป็นหมึกที่ใช้สำหรับงานพิมพ์บนโลหะภายนอก
    ซึ่งใช้กับงานพิมพ์ทั่วไป เช่น กระป๋องบรรจุภัณฑ์ และงานกระป๋องอาหาร
    ทั้งที่เป็นชิ้นงานที่มีส่วนผสมของดีบุก (Tin Plated Steel) ชิ้นงานที่ไม่มีส่วนผสมของดีบุก
    (Tin Free Steel) และอลูมิเนียม เป็นต้น
    โดยคุณสมบัติของหมึกพิมพ์ออฟเซทชนิดนี้จะยึดติดแน่นกับชิ้นงาน ทนการขึ้นรูป ทนความร้อน
    และทนต่อสารเคมีต่างๆ

-   หมึกพิมพ์ยูวี เป็นหมึกพิมพ์ที่ต้องทำให้แห้งด้วยแสงอัลตร้าไวโอเล็ต (Ultra Violet)
    เหมาะสำหรับพิมพ์บนบรรจุภัณฑ์อาหารและงานที่มีปริมาณมาก
    เนื่องจากมีคุณสมบัติแห้งเร็วมีผิวเรียบสม่ำเสมอเพราะมีการไหลของเนื้อสีดี
    มีความทนทานต่อสารเคมี มีกลิ่นอ่อน รวมถึงไม่มีผลกระทบต่อสิ่งแวดล้อม

-   หมึกพิมพ์พิเศษ เช่น หมึกพิมพ์ Dry Offset
    ที่ใช้พิมพ์บนชิ้นงานกระป๋องและบรรจุภัณฑ์โลหะอลูมิเนียม
    สามารถพิมพ์บนบรรจุภัณฑ์หลังการขึ้นรูปแล้ว

[]

รูปตัวอย่างผลิตภัณฑ์ที่ใช้หมึกพิมพ์

4.  สีอุตสาหกรรมชนิดอื่นๆ

เป็นผลิตภัณฑ์สีและผลิตภัณฑ์ที่เกี่ยวข้องนอกเหนือจากที่กล่าวมา 3 ประเภทข้างต้น
ที่บริษัทได้รับอนุญาตให้ใช้สิทธิการผลิตจากเจ้าของสูตรลิขสิทธิ์ และผลิตภัณฑ์ที่เป็น Know-How
ของบริษัทเอง ซึ่งจำหน่ายให้แก่ลูกค้าทั่วไปนอกเหนือจากผลิตภัณฑ์หลักของบริษัท เช่น

-   สีรถไฟ คือ สีสำหรับพ่นภายนอกตู้ขบวนรถไฟ และชิ้นส่วนต่างๆ ของรถไฟ
    เป็นสีที่บริษัทมีการพัฒนา Know-How ขึ้นเอง ทั้งนี้
    ในปัจจุบันบริษัทไม่มีการผลิตและจำหน่ายสีรถไฟ แต่หากมีคำสั่งซื้อจากลูกค้า
    บริษัทยังสามารถผลิตและจำหน่ายได้ โดยใช้ Know-How ที่บริษัทพัฒนาขึ้นเอง
    และจำหน่ายให้แก่ลูกค้าโดยใช้ตราสินค้าของบริษัท

-   สีทาอาคาร เป็นสีสำหรับทาอาคาร บ้านเรือนต่างๆ ซึ่งเป็นสีที่ใช้ Know-How
    ของบริษัทในการผลิต
    และจำหน่ายให้แก่ลูกค้าโดยใช้ตราสินค้าของบริษัทเองและเคยจำหน่ายในอดีต ทั้งนี้
    ในปัจจุบันบริษัทไม่มีการผลิตและจำหน่ายสีทาอาคาร แต่หากมีคำสั่งซื้อจากลูกค้า
    บริษัทยังสามารถผลิตและจำหน่ายได้

-   สีฝุ่น เป็นสีที่ใช้สำหรับอุปกรณ์หรือชิ้นงานที่ทำมาจากโลหะและเหล็ก เช่น เครื่องใช้ไฟฟ้า
    ตู้นิรภัย เฟอร์นิเจอร์เหล็ก เป็นต้น
    การพ่นสีชนิดนี้ใช้หลักการของประจุไฟฟ้าระหว่างตัวชิ้นงานที่เป็นโลหะกับสี
    จึงไม่มีเศษสีเหลือจากการพ่นเพราะสีที่เหลือจากการพ่นสามารถนำกลับมาใช้ใหม่ได้
    และสีฝุ่นเป็นสีประเภทไม่มีทินเนอร์ จึงเป็นการช่วยรักษาสิ่งแวดล้อมอีกด้วย บริษัทซื้อ
    Know-How สีฝุ่นมาจากบริษัท Kawakami Paint Mfg. (ประเทศญี่ปุ่น)
    ซึ่งบริษัทยังไม่มีการผลิตสีฝุ่น อย่างไรก็ตาม บริษัทสามารถที่จะพิจารณาต่อสัญญากับเจ้าของ
    Know-How ดังกล่าวหากเห็นว่าความต้องการสีฝุ่นในอุตสาหกรรมเพิ่มขึ้น

-   ผลิตภัณฑ์อื่นๆ ได้แก่ เรซิ่น แลคเกอร์ ทินเนอร์ น้ำมันชักเงา และสารเติมแต่งต่างๆ เป็นต้น
    ปัจจุบันบริษัทจะผลิตและจำหน่ายเมื่อได้รับคำสั่งซื้อ (Order) จากลูกค้า
    โดยใช้ตราสินค้าของบริษัทเอง

การตลาดและลูกค้าเป้าหมาย

-   ลักษณะเฉพาะของตลาดสีอุตสาหกรรม

อุตสาหกรรมสีสามารถจำแนกตามลักษณะการใช้งานได้เป็นสองประเภท ได้แก่
สีทาอาคารและสีอุตสาหกรรม อุตสาหกรรมสีทาอาคารนั้นจะมีผู้ผลิตในตลาดเป็นจำนวนมาก
มีการขยายตัวตามภาวะการก่อสร้าง และมีการแข่งขันสูงด้านราคา ส่วนสีอุตสาหกรรมนั้น
มีจำนวนผู้ผลิตและขนาดตลาดของสีแต่ละชนิดขึ้นอยู่กับฐานลูกค้าความยากง่ายของเทคโนโลยีและสูตรการผลิต
และไม่ใช้กลยุทธ์การแข่งขันด้านราคาเป็นปัจจัยสำคัญ
ดังนั้นตลาดสีอุตสาหกรรมจะมีความแตกต่างจากตลาดสีทาอาคาร
ลักษณะสำคัญของวิถีการตลาดของสีอุตสาหกรรมได้แก่

1.  ลูกค้าผู้ใช้สีจะคำนึงถึงตราสินค้าและเจ้าของหรือผู้คิดค้น Know-How เป็นสำคัญ
    โดยพฤติกรรมของลูกค้าผู้ใช้สีจะมีความภักดีต่อตราผลิตภัณฑ์ (Brand Royalty)
    เนื่องจากลูกค้าจะพิจารณาผู้ผลิตสีที่สามารถผลิตสีได้ตรงกับข้อกำหนดและความต้องการของลูกค้าเป็นสำคัญ
    ดังนั้นการเปลี่ยนไปใช้สีของผู้ผลิตอื่นจึงอาจต้องมีการปรับเปลี่ยนสายการผลิตสินค้าหรือหยุดสายการผลิตซึ่งทำให้ลูกค้ามีต้นทุนในการเปลี่ยนแปลง
    (Switching Cost) อย่างไรก็ตามเมื่อเปรียบเทียบต้นทุนสีกับต้นทุนของสินค้า (Total
    Product Cost) จะมีสัดส่วนที่น้อยมาก (เช่น
    ต้นทุนสีที่ใช้เทียบกับต้นทุนการผลิตรถจักรยานยนต์ทั้งคัน)
    จึงทำให้ลูกค้ามีความภักดีต่อตรายี่ห้อของสีที่ใช้
    ทั้งนี้ผู้ผลิตสีต้องสามารถผลิตสีใด้ตรงตามเฉดสีและมีคุณสมบัติที่ลูกค้าต้องการรวมถึงการส่งมอบสินค้าตรงเวลา
    เนื่องจากสีเป็นส่วนประกอบหนึ่งของชิ้นงานที่ลูกค้าจะนำไปผลิต
    หากการส่งมอบสีล่าช้าอาจทำให้ลูกค้าเกิดอุปสรรคในการผลิตสินค้าได้
    ดังนั้นลูกค้าจึงมีความต้องการสีที่มีมาตรฐานและคุณภาพสูง มีตราสินค้าหรือผลิตสีโดยใช้
    Know-How ที่เป็นที่ยอมรับของลูกค้า

2.  แม้ว่าสีจะมีเทคโนโลยีการผลิตที่ไม่ซับซ้อน
    แต่ผู้ผลิตที่ได้มาตรฐานต้องพึ่งพาสูตรและวัตถุดิบเฉพาะในการผลิตสีซึ่งเป็นความลับทางการค้า
    ดังนั้นผู้ผลิตสีจึงจำเป็นต้องมีความร่วมมือทางธุรกิจกับเจ้าของลิขสิทธิ์
    เพื่อให้ได้สูตรการผลิตและคุณภาพที่ลูกค้ายอมรับ

3.  การที่ผู้ผลิตสีสามารถผลิตสีตาม Know-How ของเจ้าของลิขสิทธิ์ที่มีชื่อเสียง
    จะเป็นสิ่งแสดงถึงระดับมาตรฐานและคุณภาพของผู้ผลิตด้วย เช่น
    ผู้ผลิตรถจักรยานยนต์ประเทศญี่ปุ่นจะใช้สีของ BASF สำหรับพ่นชิ้นส่วนรถจักรยานยนต์
    บริษัทซึ่งมีฐานะเป็นผู้ผลิตสีก็จะได้รับการยอมรับจากผู้ผลิตรถจักรยานยนต์ด้วยเช่นกัน เป็นต้น

4.  ช่องทางการจำหน่ายของสีอุตสาหกรรมนั้นผู้ผลิตสีส่วนใหญ่จะส่งสินค้าผ่านผู้จัดจำหน่าย
    ซึ่งผู้ผลิตโดยมากจะมีผู้จัดจำหน่ายเพื่อนำสินค้าไปจำหน่ายอีกทอดหนึ่ง
    แต่บางกรณีผู้ผลิตสามารถจำหน่ายโดยตรงให้แก่ลูกค้าปลายทางได้ด้วย

-   กลยุทธ์การตลาด

บริษัทดำเนินธุรกิจการผลิตสีอุตสาหกรรมมานานกว่า 40 ปี
มีชื่อเสียงเป็นที่ยอมรับจากลูกค้าด้วยดีมาตลอด โดยบริษัทมีกลยุทธ์ที่สำคัญ ได้แก่

1.  นโยบายด้านการรักษาคุณภาพผลิตภัณฑ์ เนื่องจากลูกค้าผู้ใช้สี (End User)
    จะให้ความสำคัญในมาตรฐานคุณภาพระดับสูงและตระหนักถึงการรักษาสิ่งแวดล้อม

2.  การเพิ่มสายการผลิต และขยายกำลังการผลิต เพื่อเพิ่มผลิตภัณฑ์สี
    และขยายกำลังการผลิตในสีที่สามารถตอบสนองอุตสาหกรรมต่อเนื่องที่มีอัตราการเติบโตสูง

3.  การวิจัยและพัฒนาเทคโนโลยีอย่างต่อเนื่อง
    ทำให้บริษัทสามารถให้คำแนะนำแก่ลูกค้าเพื่อใช้สีได้อย่างเต็มประสิทธิภาพ
    และเพิ่มความสามารถในการแข่งขันโดยการสร้างความแตกต่างจากคู่แข่ง
    ทั้งนี้บริษัทมีการร่วมวิจัยและพัฒนากับเจ้าของ Know-How
    เพื่อให้สีมีคุณสมบัติที่พิเศษและสอดคล้องกับความต้องการของตลาด
    การร่วมพัฒนาสูตรวัตถุดิบทำให้ต้นทุนวัตถุดิบที่ใช้ในการผลิตต่ำลง
    นอกจากนี้บริษัทยังมีการวิจัยและพัฒนาขึ้นเอง เช่น
    การปรับการใช้งานสีให้สอดคล้องกับสภาพแวดล้อมในประเทศไทย
    ซึ่งแตกต่างจากสภาพแวดล้อมในประเทศของเจ้าของ Know-How

4.  การพัฒนาอย่างต่อเนื่อง (Sustainable Development)
    ด้านการให้บริการที่ดีต่อลูกค้าโดยใช้กลยุทธ์ทางการตลาด ได้แก่
    การพัฒนาความสัมพันธ์อันดีกับลูกค้าอย่างต่อเนื่อง การสร้างพันธมิตรทางธุรกิจกับคู่ค้า
    (Alliance Strategy) การบริหารจัดการสิ่งแวดล้อมและความปลอดภัย
    โดยการเข้าร่วมเป็นสมาชิกกลุ่ม Responsible Care ในประเทศไทย
    เพื่อให้บริษัทเป็นที่ยอมรับต่อลูกค้าในเรื่องการบริหารจัดการสิ่งแวดล้อมและความปลอดภัย

-   กลุ่มลูกค้าเป้าหมาย

บริษัทมีฐานลูกค้าสำคัญในกลุ่มผู้ใช้สีเพื่อนำไปเป็นส่วนประกอบของสินค้าหรือเพิ่มมูลค่าสินค้า เช่น
ผู้ผลิตชิ้นส่วนรถจักรยานยนต์ และผู้ผลิตกระป๋องบรรจุภัณฑ์ๆ เป็นต้น ปัจจุบัน
ส่วนใหญ่เป็นลูกค้าภายในประเทศประมาณร้อยละ 95 และลูกค้าต่างประเทศประมาณร้อยละ 5
ของจำนวนลูกค้าทั้งหมด ลักษณะของกลุ่มลูกค้าสามารถจำแนกตามอุตสาหกรรมดังนี้

1.  ลูกค้าในกลุ่มอุตสาหกรรมยานยนต์
    เป็นลูกค้ากลุ่มผู้ใช้สีในการผลิตชิ้นส่วนรถจักรยานยนต์และชิ้นส่วนรถยนต์
    โดยบริษัทเป็นผู้ผลิตสีตามคำสั่งผลิตภายใต้การดำเนินแผนการตลาดของบริษัท บีเอเอสเอฟ
    (ไทย) จำกัด

2.  ลูกค้าในกลุ่มอุตสาหกรรมบรรจุภัณฑ์ เป็นลูกค้าผู้ใช้สีในการเคลือบบรรจุภัณฑ์ ได้แก่
    กระป๋องบรรจุภัณฑ์อาหารและเครื่องดื่ม เช่น น้ำอัดลมและเบียร์ เป็นต้น หรือหลอดบรรจุภัณฑ์
    เช่น ยาสีฟันหรือยา เป็นต้น

3.  ลูกค้าในกลุ่มอุตสาหกรรมการพิมพ์ เป็นลูกค้าผู้ใช้หมึกพิมพ์ในงานพิมพ์โลหะ ได้แก่
    บรรจุภัณฑ์โลหะและฝาจีบ เป็นต้น

-   การจำหน่ายและช่องทางการจำหน่าย

1.  สีพ่นรถจักรยานยนต์

การเข้าทำสัญญา Toll Manufacturing Agreement กับบริษัท บีเอเอสเอฟ (ไทย) จำกัด
(“BTL”) ในเดือนธันวาคม 2551
ทำให้บริษัทได้รับผลตอบแทนในรูปของค่าจ้างผลิตซึ่งผันแปรไปตามปริมาณสินค้าที่ผลิตและคำสั่งผลิต
ตลอดจนการดำเนินแผนการตลาดของ BTL ที่ถือเป็นเครื่อข่ายกลุ่ม BASF
ผู้ผลิตและจัดจำหน่ายเคมีภัณฑ์ระดับโลกซึ่งมีฐานลูกค้ากลุ่มอุตสาหกรรมรถจักรยานยนต์ทั้งในประเทศและต่างประเทศ

การรับจ้างผลิตช่วยให้บริษัทสามารถลดต้นทุนการบริหารจัดการวัตถุดิบและลดความเสี่ยงด้านราคาวัตถุดิบที่มีความผันผวนตามสภาวะเศรษฐกิจลงได้
และจากการที่บริษัทมีประสบการณ์ในการดำเนินธุรกิจผลิตสีอุตสาหกรรมและได้รับความไว้วางใจจากลูกค้ามาอย่างยาวนาน
ประกอบกับ BASF
มีเป้าหมายให้ประเทศไทยเป็นศูนย์กลางด้านการผลิตเพื่อรองรับการขยายตัวของธุรกิจสารเคลือบ
(Coatings) ในอุตสาหกรรมรถจักรยานยนต์ภูมิภาคอาเซียน จึงทำให้มั่นใจได้ว่า BTL
จะมุ่งมั่นดำเนินแผนการตลาดและขยายฐานลูกค้าให้บรรลุตามเป้าหมายของ BASF
ที่วางไว้ให้ได้เป็นอย่างดี

2.  สีเคลือบบรรจุภัณฑ์ หมึกพิมพ์ และสีอุตสาหกรรมอื่น

บริษัทเป็นผู้จัดจำหน่ายสีเคลือบบรรจุภัณฑ์ หมึกพิมพ์
และสีอุตสาหกรรมอื่นโดยตรงไปยังลูกค้าในกลุ่มอุตสาหกรรมบรรจุภัณฑ์ทั้งภายในประเทศและต่างประเทศ
โดยบริษัทจะให้ความสำคัญกับกลุ่มลูกค้าผู้ใช้สีเคลือบบรรจุภัณฑ์อย่างมาก
เนื่องจากข้อกำหนดหรือมาตรฐานของสีเคลือบบรรจุภัณฑ์จะมีความเข้มงวดมากกว่าสีประเภทอื่น
โดยเฉพาะสีเคลือบบรรจุภัณฑ์อาหาร
ดังนั้นบริษัทจะเข้าไปมีส่วนร่วมในการวางแผนการผลิตของลูกค้ามีทีมงานขายสีเคลือบบรรจุภัณฑ์ที่รับผิดชอบดูแลการขายและให้บริการอย่างทั่วถึง
รวมถึงบริการหลังการขายด้วย

สำหรับหมึกพิมพ์ซึ่งโดยทั่วไปเป็นผลิตภัณฑ์ที่มีความยุ่งยากและซับซ้อนในการใช้งานน้อยกว่าผลิตภัณฑ์กลุ่มอื่น
อีกทั้งลูกค้ามีทักษะในการใช้งานหมึกพิมพ์ที่ดีอยู่แล้ว
บริษัทจึงเลือกใช้การตั้งทีมงานขายและให้บริการผลิตภัณฑ์หมึกพิมพ์ไปยังกลุ่มผู้ใช้หมึกพิมพ์โดยตรง

-   ภาวะอุตสาหกรรม

อุตสาหกรรมสีในประเทศจำแนกกลุ่มผู้ประกอบการออกเป็น 2 กลุ่มใหญ่ๆ
ตามลักษณะการใช้งานได้แก่ สีทาอาคาร เช่น สีน้ำพลาสติก สีน้ำมันหรือสีเคลือบเงา
และอีกกลุ่มหนึ่งได้แก่สีอุตสาหกรรม เช่น สียานยนต์ สีทาเรือ สีผงที่ใช้ในอุตสาหกรรมเครื่องไฟฟ้า
และสีเคลือบบรรจุภัณฑ์ เป็นต้น ปริมาณการผลิตและมูลค่าตลาดสีภายในประเทศโดยรวมในปี 2554
ยังคงใกล้เคียงกับปี 2553 ซึ่งมีมูลค่าประมาณ 2.5 หมื่นล้านบาท
เหตุการณ์ธรณีพิบัติในประเทศญี่ปุ่นช่วงเดือนมีนาคม 2554
ทำให้ภาคการผลิตวัตถุดิบในประเทศญี่ปุ่นต้องหยุดชะงักลง
ส่งผลให้วัตถุดิบในหลายประเทศรวมทั้งประเทศไทยอยู่ในภาวะขาดแคลน
อีกทั้งมีการส่งวัตถุดิบบางส่วนไปยังประเทศญี่ปุ่นจึงทำให้มีการปรับราคาวัตถุดิบสูงขึ้นซึ่งสถานการณ์คลี่คลายลงในไตรมาสที่
3 อย่างไรก็ตามในปี 2555
มูลค่าตลาดสีโดยรวมมีแนวโน้มดีขึ้นทั้งในกลุ่มสีทาอาคารและสีอุตสาหกรรม
ซึ่งคาดว่าจะมีปริมาณการใช้งานเพิ่มขึ้นตามการฟื้นตัวของประเทศและอุตสาหกรรมต่อเนื่องต่างๆ
ภายหลังเหตุการณ์อุทกภัยในปลายปี 2554 ได้แก่ อุตสาหกรรมยานยนต์ อุตสาหกรรมบรรจุภัณฑ์ และ
อุตสาหกรรมก่อสร้าง เป็นต้น (ที่มา: สมาคมผู้ผลิตสีไทย)

-   การแข่งขัน

สีอุตสาหกรรมเป็นอุตสาหกรรมเคมีภัณฑ์ขั้นปลายที่มีความเกี่ยวเนื่องกับอุตสาหกรรมอื่นๆ
ดังนั้นการเติบโตของอุตสาหกรรมสีจึงขึ้นอยู่กับอุตสาหกรรมต่อเนื่องผู้ใช้สี (End User) ได้แก่
อุตสาหกรรมยานยนต์ อุตสาหกรรมก่อสร้าง อุตสาหกรรมบรรจุภัณฑ์ อุตสาหกรรมเครื่องใช้ไฟฟ้า
และอุตสาหกรรมสิ่งพิมพ์ เป็นต้น
การแข่งขันในตลาดสีอุตสาหกรรมไม่ใช้กลยุทธ์ด้านราคาเหมือนกับตลาดสีทาอาคารที่มีการแข่งขันด้านราคาสูง
ปัจจัยสำคัญที่ทำให้ผู้ประกอบการผลิตสีอุตสาหกรรมจะประสบความสำเร็จได้นั้นจะขึ้นอยู่กับการยอมรับและเป็นที่รู้จักจากลูกค้า
ผู้ผลิตสีอุตสาหกรรมที่ได้มาตรฐานส่วนใหญ่ต้องพึ่งพาสูตรและวัตถุดิบเฉพาะในการผลิตสีซึ่งเป็นความลับทางการค้า
ทำให้ผู้ผลิตสีต้องร่วมทุนกับต่างประเทศและส่งผลให้ผู้ผลิตสีเป็นที่ยอมรับของลูกค้า
ส่วนปัจจัยที่ทำให้ผู้ผลิตสามารถรักษาส่วนถือครองตลาดได้ประกอบด้วย ชื่อเสียง
มาตรฐานและคุณภาพของสี การส่งมอบงานตรงเวลา
การพัฒนาเทคโนโลยีให้รองรับความต้องการของลูกค้า
การที่บริษัทมีความได้เปรียบทางการแข่งขันในอุตสาหกรรมอาจมีปัจจัยประกอบดังนี้

1.  บริษัทประกอบธุรกิจการผลิตสีอุตสาหกรรมมายาวนาน
    มีประสบการณ์และความเชี่ยวชาญเป็นอย่างดีและบริษัทมีผลิตภัณฑ์ที่คลอบคลุมสีอุตสาหกรรมเกือบทุกประเภท
    (Integrated Industrial Paints)
    ทำให้ช่วยลดความเสี่ยงในการพึ่งพาอุตสาหกรรมใดอุตสาหกรรมหนึ่ง
    หากภาวะอุตสาหกรรมนั้นๆ มีความผันผวน

2.  บริษัทมีความร่วมมือกับผู้คิดค้นและเจ้าของ Know-How ที่มีชื่อเสียงทั้งจากประเทศญี่ปุ่น
    เยอรมนี และสหรัฐอเมริกา บริษัทจึงเป็นที่ยอมรับของลูกค้าในฐานะที่เป็นผู้ผลิตสีโดยใช้
    Know-How ที่ได้มาตรฐาน เชื่อถือได้และเป็นที่รู้จักในระดับสากล
    จึงทำให้บริษัทสามารถแข่งขันได้
    เนื่องจากพฤติกรรมของผู้ใช้สีอุตสาหกรรมจะคำนึงถึงตราสินค้าและเจ้าของหรือผู้คิดค้น
    Know-How เป็นสำคัญ

3.  บริษัทมีความร่วมมือทางการค้าและมีการทำสัญญาระหว่างบริษัท เจ้าของ Know-How
    และผู้จัดจำหน่าย เพื่อให้ผู้จัดจำหน่ายสามารถจัดหาวัตถุดิบได้ตรงตามสูตรลิขสิทธิ์การผลิตสี
    ซึ่งสูตรลิขสิทธิ์การผลิตสีนี้เป็นส่วนสำคัญที่สุดในธุรกิจสีอุตสาหกรรมและเป็นความลับทางการค้า
    ดังนั้นบริษัทจึงสามารถมีวัตถุดิบที่ใช้ในการผลิตอย่างเพียงพอและต่อเนื่อง

4.  บริษัทมีจุดเด่นในด้านความยืดหยุ่นของการผลิตตามปริมาณการสั่งซื้อของลูกค้าที่สามารถผลิต
    Batch Size ที่มีปริมาณน้อย ซึ่งส่วนใหญ่เป็นคำสั่งซื้อจากลูกค้าประจำ
    โดยบริษัทจะมีอัตราการใช้กำลังการผลิตรวมอยู่ที่ประมาณร้อยละ 70 – 80
    ของกำลังการผลิตสูงสุด
    และยังสามารถควบคุมต้นทุนการผลิตได้ต่ำใกล้เคียงกับการผลิตในปริมาณมาก

5.  การร่วมมือทางธุรกิจกับ BTL
    โดยรับจ้างผลิตสีพ่นรถจักรยานยนต์ภายใต้การดำเนินแผนการตลาดของ BTL
    ซึ่งเป็นเครื่อข่ายผู้ผลิตและจัดจำหน่ายเคมีภัณฑ์ระดับโลก
    ช่วยให้บริษัทมีโอกาสในการขยายฐานลูกค้ามากขึ้น

6.  บริษัทมีความสัมพันธ์ที่ดีกับลูกค้า โดยเน้นการให้บริการตั้งแต่ก่อนการผลิต ได้แก่
    การที่บริษัทเข้าไปมีส่วนร่วมในการวางแผนการผลิตของลูกค้าเพื่อทราบปริมาณความต้องการของลูกค้า
    จนถึงบริการหลังการขายด้วย

การแข่งขันในตลาดสีอุตสาหกรรม จะแตกต่างกันไปตามประเภทของสี ซึ่งผู้ผลิตรายใหญ่มีดังต่อไปนี้

+-------------+---------------------------+---------------------------+
| ประเภทสี     | ผู้ผลิต/ ผู้จัดจำหน่าย           |                           |
+-------------+---------------------------+---------------------------+
|             | ผู้ผลิตในประเทศ              | ผู้นำเข้าจากต่างประเทศ        |
+-------------+---------------------------+---------------------------+
| สีพ่นรถยนต์    | Nippon (ตราผึ้ง), Thai DNT  | BASF Coatings (ตรานกแก้ว), |
|             |                           | Dupont                    |
|             | Thai Kansai (ตราพัด),      |                           |
+-------------+---------------------------+---------------------------+
| สีพ่น         | Eason Paint (ตรา          | -                         |
| รถจักรยานยนต์ | BASF-จำหน่ายผ่าน BTL),      |                           |
|             | Nippon, Thai Kansai       |                           |
|             | (ตราพัด), Thai DNT         |                           |
+-------------+---------------------------+---------------------------+
| สีเ          | Eason Paint (ตรา Eason)   | Valspar, TOYO, WR Grace   |
| คลือบบรรจุภัณฑ์ | WR Grace, ICI, PPG        |                           |
+-------------+---------------------------+---------------------------+
| หมึกพิมพ์      | Eason Paint (ตรา Eason    | TOYO, DIC, SICPA          |
|             | และนกบินคู่-จำหน่ายโดยตรง)    |                           |
|             | TOYO, DIC, INX            | (นำเข้าผลิตภัณฑ์ที่บริษัทไม่ได้ผลิต) |
+-------------+---------------------------+---------------------------+

ที่มา : ข้อมูลจากผู้บริหาร

บริษัทเป็นผู้ผลิตสีอุตสาหกรรมมีส่วนแบ่งตลาดโดยประมาณ ดังนี้

  ------------------ ---------------------------------------- ------------------- ----------
  ผลิตภัณฑ์             ผลิตภัณฑ์ที่เกี่ยวข้อง                           ส่วนแบ่งตลาดของบริษัท   

                                                              2554                2553

  สีพ่นรถจักรยานยนต์     ชิ้นส่วนและตัวถังรถจักรยานยนต์                  45%                 45%

  สีเคลือบบรรจุภัณฑ์      กระป๋อง หลอดอลูมิเนียม ฝาจีบ                  20%                 17%
                     และบรรจุภัณฑ์ที่มีคุณสมบัติทนต่อการกัดกร่อนของสินค้า                       

  หมึกพิมพ์             หมึกพิมพ์ UV                                95%                 90%
                     และหมึกพิเศษสำหรับกระป๋องเครื่องดื่มอลูมิเนียม                          

  สีอุตสาหกรรมชนิดอื่น ๆ  สีฝุ่น สีรถไฟ และสีทาอาคาร                    -                   -
  ------------------ ---------------------------------------- ------------------- ----------

หมายเหตุ :
ส่วนแบ่งตลาดของบริษัทประมาณการจากมูลค่าการจำหน่ายในตลาดสีอุตสาหกรรมภายในประเทศ

ที่มา : ข้อมูลจากผู้บริหาร

-   การจัดหาผลิตภัณฑ์ การผลิต และนโยบายการผลิต

บริษัทมีโรงงานผลิตตั้งอยู่ในอ.พานทอง จ.ชลบุรี บนเนื้อที่ 32-2-4 ไร่
เพื่อดำเนินการผลิตสีอุตสาหกรรม ปัจจุบันบริษัทมีกำลังการผลิตเฉลี่ยประมาณ 5,900 ตันต่อปี
ซึ่งสามารถจำแนกกำลังการผลิตตามประเภทผลิตภัณฑ์ได้ ดังนี้

หน่วย : ตัน

  ---------------- ------------ -------------- -------------- -------------
  สายผลิตภัณฑ์        กำลังการผลิต   ปริมาณผลิตจริง                   

                                2554           2553           2552

  สีพ่นรถจักรยานยนต์   3,250        2,454 (75.5%)  2,590 (79.7%)  2,400 (73.9%)

  สีเคลือบบรรจุภัณฑ์    1,500        710 (47.3%)    735 (49.0%)    610 (40.7%)

  หมึกพิมพ์           1,150        106 (9.2%)     130 (11.3%)    190 (17.4%)

  รวม              5,900        3,270 (55.4%)  3,455 (58.5%)  3,200 (54.2%)
  ---------------- ------------ -------------- -------------- -------------

ที่มา: ข้อมูลจากบริษัท

-   ขั้นตอนการผลิต

[]

ในการผลิตสินค้าแต่ละรายการ บริษัทจะมีขั้นตอนการผลิตหลักดังแผนภาพดังกล่าว
โดยจะเริ่มตั้งแต่การติดต่อประสานงานกับลูกค้าและรับคำสั่งซื้อ (Order) จากลูกค้า
โดยที่ลูกค้าจะมีคำสั่งซื้อล่วงหน้าประมาณ 1 - 3 เดือน
เพื่อให้บริษัทมีเวลาเตรียมการวางแผนการผลิตสินค้าและสั่งซื้อวัตถุดิบจาก Supplier
ให้เพียงพอต่อความต้องการและเกิดประสิทธิภาพในการผลิต ทั้งนี้
ในการผลิตสินค้าบริษัทจะให้ความสำคัญกับคุณภาพของสินค้าเป็นหลัก
ด้วยการตรวจสอบคุณภาพโดยใช้อุปกรณ์ตรวจวัดที่ได้มาตรฐานทั้งในระหว่างการดำเนินการผลิตและก่อนการส่งมอบให้กับลูกค้าต่อไป

การดำเนินการผลิตสีของบริษัทประกอบด้วย 7 ขั้นตอนหลัก ได้แก่ การจัดเตรียมวัตถุดิบ
การผสมสีขั้นต้น การบด การผสมสี การปรับเฉดสี การตรวจสอบคุณภาพ
และการกรองและการบรรจุสี โดยมีรายละเอียดดังนี้

1.  การจัดเตรียมวัตถุดิบ (Raw Material Preparation)
    เป็นการนำวัตถุดิบที่ผ่านการตรวจสอบและควบคุมคุณภาพมาชั่งน้ำหนักตามสูตรผสม
    เพื่อเตรียมสำหรับการผลิต

2.  การผสมสีขั้นต้น (Pre-mixing) เป็นการควบคุมอัตราส่วนผสมของผงสีหรือแม่สี
    และนำสีไปผสมกับตัวทำละลาย และสารเติมแต่งบางส่วน ให้เป็นไปตามส่วนประกอบที่ต้องการ
    จากนั้นกวนจนเข้ากัน

3.  การบด (Grinding)
    เป็นขั้นตอนการบดสีเพื่อให้ได้สีที่มีความละเอียดมากขึ้นตามมาตรฐานที่กำหนด
    ด้วยเครื่องบดที่ควบคุมความเร็วรอบ เพื่อให้เกิดการกระจายตัวของสี
    ซึ่งจะมีทั้งแบบเครื่องปั่นผสมชนิดที่มีความเร็วรอบสูง (High Speed Mixing)
    และเครื่องปั่นผสมสีชนิดต่างๆ และทำการทดสอบความละเอียดของสีที่ได้

4.  การผสมสี (Letting Down)
    เป็นการผสมวัตถุดิบที่เป็นองค์ประกอบในการผลิตสีส่วนที่เหลือซึ่งเป็นของเหลว ได้แก่
    สารยึดจำพวกกาวลาเท็กซ์หรือเรซิ่น สารเติมแต่ง ตัวทำละลายต่างๆ เช่น น้ำ ทินเนอร์
    และน้ำมันก๊าด เป็นต้น

5.  การปรับเฉดสี (Tinting) เป็นขั้นตอนของการแต่งสีโดยใช้แม่สี
    เพื่อให้ได้เฉดสีตรงตามความต้องการของลูกค้ามากที่สุด

6.  การตรวจสอบคุณภาพ (Quality Control: Q.C.)
    เป็นการควบคุมและตรวจสอบคุณภาพของวัตถุดิบ ส่วนผสมขั้นกลางและผลิตภัณฑ์
    โดยการสุ่มตัวอย่างเพื่อตรวจสอบคุณภาพ เช่น ความหนืด ความหนาแน่น ความละเอียด
    และการเทียบสี เป็นต้น ด้วยเครื่องมือตรวจวัดที่มีประสิทธิภาพและทันสมัย
    เพื่อให้แน่ใจว่าสีมีคุณสมบัติตรงตามมาตรฐานที่ตกลงกับลูกค้าไว้

7.  การกรองและการบรรจุสี (Filtering and Filling)
    เป็นการกรองและบรรจุสีลงในภาชนะบรรจุที่ผ่านการตรวจสอบแล้ว
    และเป็นขั้นตอนสุดท้ายของกระบวนการผลิตสี ได้เป็นผลิตภัณฑ์สำเร็จรูปพร้อมส่งจำหน่ายต่อไป

ทั้งนี้ ในการผลิตสีแต่ละประเภทโดยทั่วไปจะมีขั้นตอนคล้ายกัน
แต่จะมีความแตกต่างกันในส่วนของส่วนผสมเพิ่มเติมบางชนิด
เพื่อให้ได้คุณสมบัติพิเศษและประโยชน์ตามการใช้งาน และตามสูตรเฉพาะของผู้ผลิตสี

-   วัตถุดิบและผู้จำหน่าย (Supplier)

รายละเอียดของวัตถุดิบหลักและจำนวนผู้จัดจำหน่าย/นำเข้าวัตถุดิบที่ใช้ในการผลิตสีของบริษัท มีดังนี้

+-------------+----------+-----------------------------+--------------+
| รายการ      | ผู้จ       | ประเทศที่ผลิต                  | การค         |
|             | ัดจำหน่าย/ |                             | วบคุมราคาต้นทุน |
| วัตถุดิบหลัก    | นำเข้า    |                             |              |
|             | (ราย)    |                             |              |
+=============+==========+=============================+==============+
| 1.  ผงสี     | 30       | เกาหลี, ญี่ปุ่น, อเมริกา, อังกฤษ,  | บริษ          |
|             |          | อินเดีย, มาเลเซีย, เนเธอร์แลนด์, | ัทจะมีการประเม |
|  (Pigments) |          | เยอรมัน, ฝรั่งเศส,             | ินแผนการใช้วัตถ |
|             |          | สวิสเซอร์แลนด์, ออสเตรเลีย, จีน  | ุดิบอย่างต่อเนื่อง |
|             |          |                             | จากนั้น        |
|             |          |                             | จึงทำการแจ้งปร |
|             |          |                             | ิมาณความต้องกา |
|             |          |                             | รแก่ผู้จัดจำหน่าย |
|             |          |                             | หรือผู้นำเข้า    |
|             |          |                             | และเจร       |
|             |          |                             | จาตกลงราคากัน |
|             |          |                             | ล่วงหน้าประมาณ |
|             |          |                             | 1 - 3 เดือน   |
|             |          |                             | กรณีที่ผู้นำเข    |
|             |          |                             | ้ามีการทำstock |
|             |          |                             | สามารถเจรจา  |
|             |          |                             | กันเป็นรายเดือน |
+-------------+----------+-----------------------------+--------------+
| 2.  เรซิ่น    | 23       | เกาหลี, ญี่ปุ่น, สวีเดน, อเมริกา,  |              |
|             |          | จีน, นิวซีแลนด์, มาเลเซีย,       |              |
|    (Resins) |          | เยอรมัน, ออสเตรเลีย, ไทย      |              |
+-------------+----------+-----------------------------+--------------+
| 3.          | 23       | เกาหลี, อินโดนีเซีย, ญี่ปุ่น,       |              |
|   ตัวทำละลาย |          | อเมริกา, อังกฤษ, มาเลเซีย,     |              |
|             |          | สิงคโปร์, เยอรมัน, ฝรั่งเศส, ไทย |              |
|  (Solvents) |          |                             |              |
+-------------+----------+-----------------------------+--------------+
| 4.          | 19       | เบลเยียม, ไต้หวัน, อเมริกา,     |              |
|   สารเติมแต่ง |          | เยอรมัน, ออสเตรเลีย,          |              |
|             |          | สิงคโปร์,ญี่ปุ่น, สวิสเซอร์แลนด์,    |              |
| (Additives) |          | ไทย                         |              |
+-------------+----------+-----------------------------+--------------+

วัตถุดิบที่สั่งซื้อจากผู้จัดจำหน่ายหลัก (Supplier)

  -----------------------------------------------------------------------
  รายชื่อผู้จัดจำหน่ายวัตถุดิบ                            รายการวัตถุดิบที่สั่งซื้อ
  ---------------------------------------------- ------------------------
  บจก.ไทยมิตซุย สเปเชียล เคมีคอล                     เรซิ่น

  บจก.สยามเคมีคอลอินดัสตรี                           เรซิ่น

  INX International Ink Co.                      หมึกพิมพ์

  Kemkote Co. Ltd.                               สารเติมแต่ง

  Colossal International                         เรซิ่น

  Brenntag Ingredients, EAC                      ผงสี

  Asia Pacific Petrochemical Industry            ตัวทำละลาย

  บจก.ไบรเทน โปลีเทรดดิ้ง                           ตัวทำละลาย
  -----------------------------------------------------------------------

วัตถุดิบที่ใช้ในการผลิตแบ่งได้เป็นสองประเภท ได้แก่
วัตถุดิบเฉพาะตามสูตรลิขสิทธิ์ที่เป็นความลับทางการค้าซึ่งบริษัทต้องซื้อวัตถุดิบดังกล่าวจากบริษัทที่เจ้าของ
Know-How ยอมรับเท่านั้น และวัตถุดิบทั่วไปที่บริษัทสามารถจัดซื้อได้เองจากผู้จัดจำหน่ายทั่วไป

ก่อนการจัดซื้อวัตถุดิบบริษัทจะมีการวางแผนการผลิตตามความต้องการหรือแผนการผลิตสินค้าของลูกค้าผู้ใช้สี
โดยได้รับการประมาณการใช้ล่วงหน้า 3 เดือน พร้อมกับควบคุมแผนการเตรียมวัตถุดิบโดยระบบ
ERP เพื่อให้มีวัตถุดิบให้พอเพียงสำหรับการผลิตสีในแต่ละคำสั่งซื้อจากลูกค้าผู้ใช้สี
โดยจะมีการสั่งซื้อวัตถุดิบเป็น P/O (Purchasing Order)
จากผู้จัดจำหน่ายวัตถุดิบที่บริษัทได้คัดเลือกแล้วว่าสามารถจัดหาวัตถุดิบที่มีคุณภาพและมาตรฐานตรงตามข้อกำหนดของลูกค้า
โดยจะสั่งซื้อล่วงหน้าประมาณ 1-3 เดือน และมีการสำรองวัตถุดิบนานประมาณ 2-3 เดือน ทั้งนี้
เนื่องจากบริษัทใช้วัตถุดิบเคมีภัณฑ์ที่ต้องนำเข้าจากต่างประเทศบริษัทจึงมีการติดตามความเคลื่อนไหวของราคา
อุปสงค์และอุปทานของเคมีภัณฑ์ในตลาดโลกอย่างใกล้ชิด เพื่อเป็นข้อมูลในการบริหารต้นทุนการผลิต
และเพื่อลดความเสี่ยงจากผลกระทบของความผันผวนของราคาวัตถุดิบ

-   นโยบายเกี่ยวกับสินค้าคงคลัง

บริษัทประกอบธุรกิจผลิตสีอุตสาหกรรมตามคำสั่งซื้อของลูกค้า ซึ่งจะมีความแตกต่างกันในแต่ละราย
อีกทั้งลักษณะของสินค้าจะแตกต่างกันตามสิทธิที่บริษัทได้รับอนุญาตใช้ในการผลิตสี
ดังนั้นก่อนการผลิตสินค้าบริษัทจะมีการวางแผนโดยให้สอดคล้องกับแผนการผลิตสินค้าประจำปีของลูกค้าโดยใช้ระบบ
ERP ในการควบคุม
บริษัทจึงผลิตสีในปริมาณที่เท่ากับความต้องการของลูกค้าในการสั่งซื้อแต่ละคราวและอาจมีการผลิตสีสำรองเพียงบางส่วนเท่านั้น
นอกจากนี้สีส่วนใหญ่ที่บริษัทผลิตจะเป็นสีที่บริษัทได้รับสิทธิ์อนุญาตในการผลิต
บริษัทจึงต้องผลิตและจำหน่ายสีให้กับเจ้าของลิขสิทธิ์เท่านั้น
ไม่สามารถนำสูตรและสีเดียวกันไปผลิตและขายให้ลูกค้ารายอื่นที่ไม่ใช้เจ้าของลิขสิทธิ์ได้

-   การดำเนินการเกี่ยวกับสินค้าค้างสต็อก

กรณีที่สินค้าค้างสต็อกและเป็นผลิตภัณฑ์ที่ผลิตตามสิทธิที่บริษัทได้รับอนุญาตซึ่งอาจเกิดจากการที่ลูกค้าเปลี่ยนแปลงสายการผลิต
หรือเปลี่ยนแปลงปริมาณการผลิตสินค้าของลูกค้า
รายละเอียดความเป็นไปได้ในการเกิดสินค้าค้างสต็อก และวิธีการจัดการมีดังนี้

1.  สีพ่นรถจักรยานยนต์
    โดยทั่วไปแล้วบริษัทจะมีการวางแผนการผลิตให้สอดคล้องกับแผนการจำหน่ายของ BTL
    จึงทำให้เกิดสีค้างสต็อกน้อย ซึ่งในกรณีที่เกิดสีค้างสต็อก BTL จะรับซื้อสินค้าทั้งหมด

2.  สีเคลือบบรรจุภัณฑ์ เป็นสีที่บริษัทเป็นผู้คิดค้น และพัฒนาสูตรเฉพาะขึ้นมา
    ในกรณีที่เกิดสีค้างสต็อก บริษัทจะขายลดราคาไปยังผู้เหมาซื้อสีในราคาถูก
    ซึ่งผู้รับเหมาซื้อสีจะนำไปใช้ในการพ่น เคลือบสินค้าต่าง ๆ เช่น นาฬิกาติดผนัง ไส้แฟ้ม
    บรรจุภัณฑ์อลูมิเนียมเกรดต่ำ เป็นต้น

3.  หมึกพิมพ์ เป็นผลิตภัณฑ์ที่เป็นที่ต้องการของลูกค้าโดยทั่วไป
    โดยเฉพาะหมึกพิมพ์สีดำและไม่มีลิขสิทธิ์เฉพาะ ดังนั้น การค้างสต็อกจึงมีความเป็นไปได้ต่ำ
    สำหรับหมึกพิมพ์พิเศษที่บริษัทมีความร่วมมือทางการค้ากับ INX นั้น
    เป็นการสั่งซื้อตามใบสั่งซื้อของลูกค้า ดังนั้นลูกค้าผู้ใช้สีจะรับซื้อคืนหมึกพิมพ์ค้างสต็อกทั้งหมด

ทั้งนี้ ในการขายสีค้างสต็อกในราคาต่ำถึงแม้บริษัทจะได้กำไรน้อย
หรือบางครั้งต่ำกว่าต้นทุนการผลิตจะเป็นทางเลือกที่ดีกว่าที่บริษัทต้องกำจัดสีค้างสต็อกเอง
ซึ่งจะทำให้บริษัทต้องเสียค่าใช้จ่ายในการทำลายสีที่เป็นสารเคมี
จึงต้องมีกระบวนการในการกำจัดให้ถูกต้อง เนื่องจากบริษัทให้ความสำคัญกับการรักษาสิ่งแวดล้อม

-   สภาพปัญหาเกี่ยวกับวัตถุดิบ

วัตถุดิบหลักที่ใช้ในการผลิต ได้แก่ ผงสี เรซิน ตัวทำละลาย สารเติมแต่ง และเคมีภัณฑ์อื่นๆ
ที่มีความผันผวนด้านราคาสูง โดยราคาส่วนใหญ่จะผันผวนตามราคาน้ำมัน

หน่วย : บาท

[]

รูปแสดงความเคลื่อนไหวของราคาน้ำมัน ระหว่างเดือนมกราคม – ธันวาคม 2554

ที่มา : www.bangchak.co.th

-   ระบบคุณภาพและผลกระทบต่อสิ่งแวดล้อม

บริษัทได้ ให้ความสำคัญด้านสิ่งแวดล้อม ความปลอดภัยและการอนุรักษ์พลังงาน
โดยหลังจากที่ได้รับการรับรองระบบการจัดการด้านสิ่งแวดล้อม ISO14001  ในปี 2554
บริษัทฯได้เข้าร่วมโครงการเพิ่มประสิทธิภาพการผลิตอย่างยั่งยืน
ด้วยระบบการจัดการพลังงานตามมาตรฐานสากล(ISO 50001)กับทางสำนักเศษฐกิจอุตสาหกรรม
กระทรวงอุตสาหกรรม(สศอ.)   เพื่อเตรียมความพร้อมในการขอรับรองระบบการจัดการด้านพลังงาน
ISO 5001 โดยคาดว่าจะขอรับรองระบบภายในไตรมาสที่ 3 ของปี 2555
สำหรับงานด้านความปลอดภัย บริษัทได้มีโครงการให้ความรู้ด้านความปลอดภัย 
ตลอดจนการซ้อมป้องกันระงับอัคคีภัยโดยร่วมมือกับหน่วยงานราชการและเอกชนในพื้นที่ 
เพื่อเป็นการคืนประโยชน์และสร้างความสัมพันธ์ที่ดีระหว่างบริษัทกับชุมชน

นอกจากนี้บริษัทได้เข้าร่วมเป็นสมาชิกและได้รับการรับรองให้เป็นสมาชิกของกลุ่ม Responsible
Care (RC) ของกลุ่มเคมีภัณฑ์อุตสาหกรรม (International Council of Chemicals
Association: ICCA) ในปี 2542 
เนื่องจากบริษัทต้องการเสริมสร้างความมุ่งมั่นเกี่ยวกับหลักการดูแลด้วยความรับผิดชอบทั้งส่วนของบริษัทและสังคม
ซึ่งหลักการของ Responsible Care นี้ครอบคลุมตั้งแต่เรื่องการปกป้องสิ่งแวดล้อม
ความปลอดภัยในการปฏิบัติงาน ความปลอดภัยในโรงงานและการป้องกันอันตราย
ความปลอดภัยในการขนส่ง การดูแลผลิตภัณฑ์ และการสื่อสารอย่างมีประสิทธิภาพกับชุมชน

บริษัทได้ตระหนักถึงผลกระทบต่อสิ่งแวดล้อมที่เกิดขึ้นจากการผลิตสี
จึงได้ดำเนินการผลิตและมีการบำบัดของเสียที่เกิดจากการผลิตต่างๆ
ของบริษัทให้เป็นไปตามมาตรฐานของกรมโรงงาน และตามกฎหมายที่กำหนดไว้
โดยมีการดำเนินการตรวจวัดผลและตรวจสอบคุณภาพของสิ่งแวดล้อมอย่างต่อเนื่องอย่างน้อยปีละ 2
ครั้ง ซึ่งล่าสุดบริษัทได้ดำเนินการเมื่อวันที่ 7 กันยายน 2554  โดยบริษัท ซีอีเอ็ม เทคโนโลยี
(ไทยแลนด์) จำกัด  เพื่อตรวจวัดและประเมินผลการดำเนินงานด้านสิ่งแวดล้อมของบริษัท ในปี
2554 บริษัทมีงบประมาณด้านการจัดการสิ่งแวดล้อมประมาณ 400,000 บาท 
และไม่มีข้อพิพาททางกฎหมายด้านสิ่งแวดล้อม

รายงานผลการตรวจวัดคุณภาพอากาศในสถานประกอบการ

+---+-------------+---------------+---------+------+------+---------+
| ล | สถานที่       | พารามิเตอร์     | ผลการว  | มาต  |      | ผลเป    |
| ำ |             |               | ิเคราะห์  | รฐาน |      | รียบเทียบ |
| ด |             |               |         |      |      |         |
| ับ |             |               |         |      |      |         |
+---+-------------+---------------+---------+------+------+---------+
|   |             |               |         | *    | A    | *       |
|   |             |               |         |      | CGIH |         |
+---+-------------+---------------+---------+------+------+---------+
| 1 | Lab 1       | Xylene        | 0.12    | 100  | 100  | ผ่าน     |
|   | (           |               | ppm     | ppm  | ppm  |         |
|   | ห้องปฏิบัติการ) |               |         |      |      |         |
+---+-------------+---------------+---------+------+------+---------+
|   |             | Ethyl acetate | 0.23    | None | 400  | None    |
|   |             |               | ppm     |      | ppm  |         |
+---+-------------+---------------+---------+------+------+---------+
| 2 | Lab 2       | Toluene       | 0.93    | 200  | 50   | ผ่าน     |
|   | (           |               | ppm     | ppm  | ppm  |         |
|   | ห้องปฏิบัติการ) |               |         |      |      |         |
+---+-------------+---------------+---------+------+------+---------+
|   |             | Xylene        | ND      | 100  | 100  | ผ่าน     |
|   |             |               | (ppm)   | ppm  | ppm  |         |
+---+-------------+---------------+---------+------+------+---------+
|   |             | Methyl ethyl  | ND      | None | 200  | None    |
|   |             | ketone (MEK)  | (ppm)   |      | ppm  |         |
+---+-------------+---------------+---------+------+------+---------+
|   |             | n-Butyl       | ND      | None | 150  | None    |
|   |             | acetate       | (ppm)   |      | ppm  |         |
+---+-------------+---------------+---------+------+------+---------+
|   |             | Acetone       | 0.14    | None | 500  | None    |
|   |             |               | ppm     |      | ppm  |         |
+---+-------------+---------------+---------+------+------+---------+
| 3 | Lab (บู๊ทพ่นสี) | Toluene       | 2.56    | 200  | 50   | ผ่าน     |
|   |             |               | ppm     | ppm  | ppm  |         |
+---+-------------+---------------+---------+------+------+---------+
|   |             | Xylene        | 1.91    | 100  | 100  | ผ่าน     |
|   |             |               | ppm     | ppm  | ppm  |         |
+---+-------------+---------------+---------+------+------+---------+
|   |             | Methyl ethyl  | 1.82    | None | 200  | None    |
|   |             | ketone (MEK)  | ppm     |      | ppm  |         |
+---+-------------+---------------+---------+------+------+---------+
|   |             | Butyl acetate | ND      | None | 150  | None    |
|   |             |               | (ppm)   |      | ppm  |         |
+---+-------------+---------------+---------+------+------+---------+
|   |             | Acetone       | 0.13    | None | 500  | None    |
|   |             |               | ppm     |      | ppm  |         |
+---+-------------+---------------+---------+------+------+---------+
| 4 | Lab (วัตถุดิบ) | Toluene       | 0.96    | 200  | 50   | ผ่าน     |
|   |             |               | ppm     | ppm  | ppm  |         |
+---+-------------+---------------+---------+------+------+---------+
|   |             | Xylene        | ND      | 100  | 100  | ผ่าน     |
|   |             |               | (ppm)   | ppm  | ppm  |         |
+---+-------------+---------------+---------+------+------+---------+
|   |             | Methyl ethyl  | ND      | None | 150  | None    |
|   |             | ketone (MEK)  | (ppm)   |      | ppm  |         |
+---+-------------+---------------+---------+------+------+---------+
|   |             | n-Butyl       | ND      | None | 200  | None    |
|   |             | acetate       | (ppm)   |      | ppm  |         |
+---+-------------+---------------+---------+------+------+---------+
|   |             | Acetone       | 0.16    | None | 500  | None    |
|   |             |               | ppm     |      | ppm  |         |
+---+-------------+---------------+---------+------+------+---------+
| 5 | อาคารผลิต 1  | Toluene       | 0.71    | 200  | 50   | ผ่าน     |
|   |             |               | ppm     | ppm  | ppm  |         |
+---+-------------+---------------+---------+------+------+---------+
|   |             | Xylene        | 0.36    | 100  | 100  | ผ่าน     |
|   |             |               | ppm     | ppm  | ppm  |         |
+---+-------------+---------------+---------+------+------+---------+
|   |             | Ethyl acetate | 0.21    | None | 400  | None    |
|   |             |               | ppm     |      | ppm  |         |
+---+-------------+---------------+---------+------+------+---------+
|   |             | n-Butyl       | 0.25    | None | 150  | None    |
|   |             | acetate       | ppm     |      | ppm  |         |
+---+-------------+---------------+---------+------+------+---------+
|   |             | Methyl ethyl  | 0.18    | None | 200  | None    |
|   |             | ketone (MEK)  | ppm     |      | ppm  |         |
+---+-------------+---------------+---------+------+------+---------+
|   |             | Acetone       | 0.11    | None | 500  | None    |
|   |             |               | ppm     |      | ppm  |         |
+---+-------------+---------------+---------+------+------+---------+
|   |             | Total dust    | 4.33    | 15   | 10   | ผ่าน     |
|   |             |               | mg/m³   | m    | m    |         |
|   |             |               |         | g/m³ | g/m³ |         |
+---+-------------+---------------+---------+------+------+---------+
| 6 | อาคารผลิต 2  | Toluene       | 0.64    | 200  | 50   | ผ่าน     |
|   |             |               | ppm     | ppm  | ppm  |         |
+---+-------------+---------------+---------+------+------+---------+
|   |             | Xylene        | 0.31    | 100  | 100  | ผ่าน     |
|   |             |               | ppm     | ppm  | ppm  |         |
+---+-------------+---------------+---------+------+------+---------+
|   |             | Methyl ethyl  | 0.17    | None | 200  | None    |
|   |             | ketone (MEK)  | ppm     |      | ppm  |         |
+---+-------------+---------------+---------+------+------+---------+
|   |             | Acetone       | 0.13    | None | 500  | None    |
|   |             |               | ppm     |      | ppm  |         |
+---+-------------+---------------+---------+------+------+---------+
|   |             | Total dust    | 4.21    | 15   | 10   | ผ่าน     |
|   |             |               | mg/m³   | m    | m    |         |
|   |             |               |         | g/m³ | g/m³ |         |
+---+-------------+---------------+---------+------+------+---------+

รายงานผลการตรวจวัดปริมาณของสารเจือปนในอากาศที่ระบายออกจากปล่อง

+--------------------------+-------------------+----------+----------+
| รายการตรวจวัด             | ผลการตรวจวัด       | ค        | ผลการ    |
|                          |                   | ่ามาตรฐาน |          |
|                          |                   |          | เ        |
|                          |                   |          | ปรียบเทียบ |
+--------------------------+-------------------+----------+----------+
|                          | อ                 |          |          |
|                          | าคารผลิต-ปล่องระบาย |          |          |
+--------------------------+-------------------+----------+----------+
| เชื้อเพลิงที่ใช้               | -                 | -        | -        |
+--------------------------+-------------------+----------+----------+
| เส้นผ่านศูนย์กลาง (cm)       | 75x45             | -        | -        |
+--------------------------+-------------------+----------+----------+
| ความสูง (m)               | 12                | -        | -        |
+--------------------------+-------------------+----------+----------+
| อุณหภูมิ (⁰C)               | 35                | -        | -        |
+--------------------------+-------------------+----------+----------+
| ความเร็วลมเฉลี่ย (m/sec)    | 1.33              | -        | -        |
+--------------------------+-------------------+----------+----------+
| ความชื้นสัมพัทธ์ (%RH)        | 0.15              | -        | -        |
+--------------------------+-------------------+----------+----------+
| Xylene (ppm)             | 0.89              | 200      | ผ่าน      |
+--------------------------+-------------------+----------+----------+
| Total VOCs (mg/m³)       | 5.31              | -        | -        |
+--------------------------+-------------------+----------+----------+

รายงานผลการตรวจวิเคราะห์คุณภาพน้ำทิ้ง

+------------------------+-----+--------------+------------+---------+
| พารามิเตอร์              | ห   | บริเ          | ค่ามาตรฐาน  | ผล      |
|                        | น่วย | วณที่เก็บตัวอย่าง |            |         |
| (Parameters)           |     |              | (Standard) | เป      |
|                        | (Un |              |            | รียบเทียบ |
|                        | it) |              |            |         |
+------------------------+-----+--------------+------------+---------+
|                        |     | Lab          |            |         |
+------------------------+-----+--------------+------------+---------+
| pH                     | -   | 6.8          | 5.5-9.0    | ผ่าน     |
+------------------------+-----+--------------+------------+---------+
| Biochemical Oxygen     | m   | 17.6         | 20         | ผ่าน     |
| Demand (BOD)           | g/l |              |            |         |
+------------------------+-----+--------------+------------+---------+
| Chemical Oxygen Demand | m   | 82.8         | 120        | ผ่าน     |
| (COD)                  | g/l |              |            |         |
+------------------------+-----+--------------+------------+---------+
| Total Dissolved Solids | m   | 510.1        | 3000       | ผ่าน     |
| (TDS)                  | g/l |              |            |         |
+------------------------+-----+--------------+------------+---------+
| Total Suspended Solids | m   | 16.8         | 50         | ผ่าน     |
| (TSS)                  | g/l |              |            |         |
+------------------------+-----+--------------+------------+---------+
| Color                  | -   | ไม           | ไม่เป       | ผ่าน     |
|                        |     | ่เป็นที่พึงรังเกียจ | ็นที่พึงรังเกียจ |         |
+------------------------+-----+--------------+------------+---------+
| Temperature            | ⁰C  | 27.3         | 40         | ผ่าน     |
+------------------------+-----+--------------+------------+---------+
| Lead (Pb)              | m   | <0.01        | 0.2        | ผ่าน     |
|                        | g/l |              |            |         |
+------------------------+-----+--------------+------------+---------+
| Sample condition       |     | ใส           |            |         |
|                        |     | มีตะกอนเล็กน้อย |            |         |
+------------------------+-----+--------------+------------+---------+